Nafarroako Parlamentuko Mahaiak, 2020ko ekainaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkezturiko galdera, Elkarrizketa Sozialerako Kontseiluaren baitan Gobernuak itundutako abalen lerroa igotzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko ekainaren 22an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu ditzan eta idatziz erantzun dakien:

Kontseilu Ekonomiko eta Sozialak erabaki bat onetsi zuen atzo, Gobernuaren oniritziarekin
–lehendakariak berak sinatu zuen dokumentua, enpresaburuen elkartearen, Nafarroako Enpresaburuen Konfederazioaren, eta UGT eta CCOO sindikatuen ordezkariekin batera–, non honako hau esaten baita:

“Enpresak babestea. Likidezia sortzea.

(...) Hori dela-eta, likidezia sortzeko neurri hauek proposatzen dira:

– Abalen lerroa handitzea, enpresa txiki eta ertainei eta sektore guztiei sarbidea erraztuz eta arrisku-irizpideak leuntzen saiatuz”.

Hori guztia ikusirik, honako hau jakin nahi dut:

Gobernuak, akordioaren sinatzaile gisa, “nor” proposatzen du neurriak har ditzan?

Gobernuak nola ulertzen du “arrisku-irizpideak leuntzen saiatu” esaldia?

Gobernuaren ustez, arrisku-irizpideak “leuntze” horrek arrisku ekonomiko handiagoa ekar liezaioke Foru Administrazioari?

Arrisku handiagoak hartzeak kostu ekonomikoak handitzea ekar lezake bere garaian. Gobernua arrisku handiago horiek bere gain hartzeko moduan al dago?

Iruñean, 2020ko ekainaren 17an

Foru parlamentaria: Adolfo Araiz Flamarique